pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลโชว์ผลงานแก้ปัญหาลักลอบนำเข้าบุหรี่หนีภาษีชายแดนใต้ บูรณาการเชิงรุก สรรพสามิต-ศุลกากร จับกุมไปแล้ว 6,899 คดี คิดเป็นมูลค่ากว่า 1.25 พันล้านบาท
วันพฤหัสบดีที่ 9 กันยายน 2564
รัฐบาลโชว์ผลงานแก้ปัญหาลักลอบนําเข้าบุหรี่หนีภาษีชายแดนใต้ บูรณาการเชิงรุก สรรพสามิต-ศุลกากร จับกุมไปแล้ว 6,899 คดี คิดเป็นมูลค่ากว่า 1.25 พันล้านบาท
รัฐบาลโชว์ผลงานแก้ปัญหาลักลอบนําเข้าบุหรี่หนีภาษีชายแดนใต้ บูรณาการเชิงรุก สรรพสามิต-ศุลกากร จับกุมไปแล้ว 6,899 คดี คิดเป็นมูลค่ากว่า 1.25 พันล้านบาท
วันนี้ (9 กันยายน 2564) นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผย รัฐบาลได้เร่งแก้ปัญหาการลักลอบนําเข้าบุหรี่โดยเฉพาะการลักลอบนําเข้าบุหรี่หนีภาษีผ่านพื้นที่ที่มีชายแดนติดต่อกับประเทศเพื่อนบ้านด้วยการบูรณการความร่วมมือระหว่างหน่วยงานที่รับผิดชอบ อาทิ กรมศุลกากร และ กรมสรรพสามิต ซึ่งพบว่าในปีงบประมาณ 2564 (เดือนตุลาคม พ.ศ. 2563 – สิงหาคม พ.ศ. 2564) มีการจับกุมผู้กระทําผิดเกี่ยวกับสินค้าบุหรี่ผิดกฎหมายได้ทั้งสิ้นรวม จํานวน 6,899 คดี คิดเป็นมูลค่ากว่า 1.25 พันล้านบาท โดยกรมสรรพสามิตจับกุมแล้ว จํานวน 6,252 คดี ของกลางจํานวน 1,404,782 ซอง เปรียบเทียบปรับและประมาณการค่าปรับเป็นเงินรวม 1,248,452,588.22 บาท กรมศุลกากร จับกุมแล้ว 647 คดี คิดเป็นมูลค่า 103 ล้านบาท
ซึ่งที่ผ่านมา กรมสรรพสามิตและกรมศุลกากร ได้ดําเนินการแก้ปัญหาเชิงรุกเพื่อป้องกันและปราบปรามบุหรี่หนีภาษี โดยกรมสรรพสามิต ได้มีการจัดทําแผนประจําปีอย่างต่อเนื่องภายใต้โครงการป้องกันและปราบปราบบุหรี่เถื่อน การจัดตั้งศูนย์ปราบปรามสินค้าออนไลน์เพื่อเฝ้าระวังและติดตามจับกุมผู้กระทําผิดและผู้ต้องสงสัยทางอินเตอร์เน็ตและสื่อสังคมออนไลน์ ด้านกรมศุลกากรได้มีการดําเนินการสืบสวนหาข่าวเกี่ยวกับแหล่งที่มา วิธีการลักลอบ เส้นทาง สถานที่เก็บรวบรวมรวมถึงดําเนินการตรวจค้นและจับกุม การลาดตระเวนด้วยรถยนต์และเรือตรวจการณ์ ตามแนวชายแดนและลําน้ําที่เป็นพรมแดนธรรมชาติ การตรวจสอบยานพาหนะทุกชนิด ในขณะหรือหลังผ่านพิธีการศุลกากร ที่มีเหตุอันควรสงสัยว่าจะมีการนําบุหรี่ การจัดชุดเคลื่อนที่เร็วเพื่อสนับสนุนการปฏิบัติงานของชุดปฏิบัติการประจําในแต่ละพื้นที่ การประชาสัมพันธ์ให้ประชาชนในพื้นที่ได้รับทราบถึงการกระทําที่เป็นความผิดตาม พรบ.ศุลกากร พ.ศ.2560 นอกจากนั้น ทั้งกรมสรรพาสามิตและกรมศุลกากรยังบูรณาการการทํางานร่วมกับหน่วยงานที่เกี่ยวข้องเพื่อประสานข้อมูล งานการข่าว และการปฏิบัติงานระหว่างหน่วยงาน อาทิ ตํารวจ ทหาร เพื่อสกัดกั้นการลักลอบบุหรี่หนีภาษีอีกด้วย
รองโฆษกรัฐบาลกล่าวต่อว่า รัฐบาลเอาจริงเอาจังกับการจับกุมผู้กระทําความผิด เพื่อคุ้มครองผลประโยชน์เงินภาษีของรัฐ สร้างความเป็นธรรมให้กับผู้ประกอบการที่ดําเนินธุรกิจโดยสุจริต ที่สําคัญคือคํานึงถึงสุขภาพของประชาชน กําชับให้หน่วยงานที่เกี่ยวข้องดูแลเรื่องนี้อย่างจริงจัง และขอความร่วมมือประชาชน หากพบเบาะแสหรือข้อมูลที่เป็นประโยชน์เกี่ยวกับการลักลอบนําเข้าบุหรี่หนีภาษี แจ้งเจ้าหน้าที่เพื่อให้ได้เร่งปราบปรามแก้ไขปัญหาและขยายผลเพิ่มเติมต่อไป
.......................................
รัฐบาลไทย-ข่าวทำเนียบรัฐบาล-ปลัดวธ.ตรวจเยี่ยมและให้กำลังใจเจ้าหน้าที่กลุ่มพิธีการศพที่ได้รับพระราชทาน สำนักงานวัฒนธรรมจังหวัดลำพูน
วันจันทร์ที่ 25 ตุลาคม 2564
ปลัดวธ.ตรวจเยี่ยมและให้กําลังใจเจ้าหน้าที่กลุ่มพิธีการศพที่ได้รับพระราชทาน สํานักงานวัฒนธรรมจังหวัดลําพูน
ปลัดวธ.ตรวจเยี่ยมและให้กําลังใจเจ้าหน้าที่กลุ่มพิธีการศพที่ได้รับพระราชทาน สํานักงานวัฒนธรรมจังหวัดลําพูน
วันที่ ๒๕ ตุลาคม ๒๕๖๔ เวลา ๑๓.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม ตรวจเยี่ยมและให้กําลังใจเจ้าหน้าที่กลุ่มพิธีการศพที่ได้รับพระราชทาน สํานักงานวัฒนธรรมจังหวัดลําพูน โดยมีนายโกวิท ผกามาศ ผู้ตรวจราชการกระทรวงวัฒนธรรม นายบพิตร วิทยาวิโรจน์ วัฒนธรรมจังหวัดลําพูน และผู้บริหารกระทรวงวัฒนธรรมเข้าร่วม ณ วัดศรีบุญชูวังไฮ จังหวัดลําพูน
รัฐบาลไทย-ข่าวทำเนียบรัฐบาล-ผู้ตรวจราชการ ก.อุตฯ ร่วมรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออกมหาสมาคม เนื่องในโอกาสวันเฉลิมพระชนมพรรษา 28 กรกฎาคม 2565
วันพฤหัสบดีที่ 28 กรกฎาคม 2565
ผู้ตรวจราชการ ก.อุตฯ ร่วมรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออกมหาสมาคม เนื่องในโอกาสวันเฉลิมพระชนมพรรษา 28 กรกฎาคม 2565
ผู้ตรวจราชการ ก.อุตฯ ร่วมรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออกมหาสมาคม เนื่องในโอกาสวันเฉลิมพระชนมพรรษา 28 กรกฎาคม 2565
วันนี้ (28 กรกฎาคม 2565) เวลา 10.00 น. นายเดชา จาตุธนานนท์ ผู้ตรวจราชการกระทรวงอุตสาหกรรม ร่วมรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออกมหาสมาคม เพื่อทรงรับการถวายพระพรชัยมงคล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 ณ พระที่นั่งอมรินทรวินิจฉัย ในพระบรมมหาราชวัง
รัฐบาลไทย-ข่าวทำเนียบรัฐบาล-กรมบัญชีกลางชี้แจงกรณีข่าวข้าราชการ พม. ยักยอกเงินกลุ่มเปราะบาง ไม่เคยเป็นบุคลากรกรมบัญชีกลาง
วันอังคารที่ 21 กันยายน 2564
กรมบัญชีกลางชี้แจงกรณีข่าวข้าราชการ พม. ยักยอกเงินกลุ่มเปราะบาง ไม่เคยเป็นบุคลากรกรมบัญชีกลาง
ตามที่มีการแถลงข่าวการจับกุมข้าราชการระดับชํานาญการ กระทรวงการพัฒนาสังคมและความมั่นคงของมนุษย์ (พม.) ข้อหาฉ้อโกงเงินที่ใช้ดูแลกลุ่มเปราะบาง ที่ได้รับผลกระทบจากสถานการณ์โควิด-19  นั้น
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการแถลงข่าวการจับกุมข้าราชการระดับชํานาญการ กระทรวงการพัฒนาสังคมและความมั่นคงของมนุษย์ (พม.) ข้อหาฉ้อโกงเงินที่ใช้ดูแลกลุ่มเปราะบาง ที่ได้รับผลกระทบจากสถานการณ์โควิด-19 ระหว่างเดือนมิถุนายนถึงกันยายน เข้าบัญชีส่วนตัว เป็นจํานวนเงินกว่า 13 ล้านบาท โดยมีการกล่าวอ้างว่าเจ้าหน้าที่รายดังกล่าว เคยเป็นบุคลากรของกรมบัญชีกลางนั้น
กรมบัญชีกลางขอชี้แจงว่าผู้กระทําผิดรายดังกล่าว ไม่เคยเป็นข้าราชการ พนักงานราชการ ลูกจ้างประจํา ลูกจ้างชั่วคราว หรือเจ้าหน้าที่ของกรมบัญชีกลาง และข่าวดังกล่าวไม่ได้มีส่วนเกี่ยวข้องกับกระบวนการดําเนินงานของกรมบัญชีกลางแต่อย่างใด
รัฐบาลไทย-ข่าวทำเนียบรัฐบาล-​โฆษกรัฐบาล เชิญชวนประชาชนรับชุดตรวจ ATK ผ่านแอพฯ เป๋าตัง เพื่อเข้าสู่ระบบรักษาหากพบเชื้อ ลดแพร่สู่คนรอบข้าง หลังแจกจ่ายไปแล้ว 4 วันมียอดรับเกือบ 1.5 แสนชุด
วันจันทร์ที่ 20 กันยายน 2564
​โฆษกรัฐบาล เชิญชวนประชาชนรับชุดตรวจ ATK ผ่านแอพฯ เป๋าตัง เพื่อเข้าสู่ระบบรักษาหากพบเชื้อ ลดแพร่สู่คนรอบข้าง หลังแจกจ่ายไปแล้ว 4 วันมียอดรับเกือบ 1.5 แสนชุด
​โฆษกรัฐบาล เชิญชวนประชาชนรับชุดตรวจ ATK ผ่านแอพฯ เป๋าตัง เพื่อเข้าสู่ระบบรักษาหากพบเชื้อ ลดแพร่สู่คนรอบข้าง หลังแจกจ่ายไปแล้ว 4 วันมียอดรับเกือบ 1.5 แสนชุด
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชน พร้อมแนะนําผู้ที่ประเมินผ่านแอปพลิชัน “เป๋าตัง” เป็นกลุ่มเสี่ยงและได้รับชุดตรวจเร็ว ATK แล้ว ขอให้รีบตรวจหาเชื้อโควิด- 19 และบันทึกผลตรวจกลับเข้าสู่ระบบโดยเร็ว เพื่อที่จะได้เข้าสู่ระบบติดตามและเฝ้าระวัง รวมทั้งการเข้าถึงกระบวนการรักษาต่อไป นายกรัฐมนตรียังฝากถึงหน่วยงานที่เกี่ยวข้อง เร่งประชาสัมพันธ์พร้อมจัดทําชุดข้อมูล ข้อแนะนําเกี่ยวกับวิธีการใช้ชุดตรวจ ATK ให้ประชาชนใช้ชุดตรวจ ATK อย่างถูกต้อง เพื่อให้เกิดประโยชน์สูงสุดในการป้องกันการแพร่ระบาดของโรคโควิด-19 ด้วย
ทั้งนี้ สปสช. รายงานข้อมูลล่าสุด (20 ก.ย. 2564) ได้มีการแจกจ่ายชุดตรวจ ATK แล้วจํานวน 149,348 ชุด โดยเป็นการรับด้วยระบบ “เป๋าตัง” จํานวน 74,674 คน สําหรับขั้นตอน วิธีใช้ ATK ตรวจโควิด-19 ด้วยตนเอง โดยสํานักการแพทย์ กรุงเทพมหานครได้ให้รายละเอียด ดังนี้
ชุดตรวจ Antigen Test Kit หรือ ATK 1 ชุด ประกอบด้วย แผ่นทดสอบ หลอดดูด น้ํายา ก้าน swap และหลอดตัวอย่าง
วิธีใช้ คือ 1. เทน้ํายาลงในหลอดตัวอย่างให้ถึงจุดที่กําหนด 2. นําก้าน swap แหย่จมูก หมุน 3-4 ครั้ง ค้างไว้ 3 วินาที 3. นําก้าน swap ใส่หลอด หมุนวนในน้ํายาประมาณ 5 ครั้ง 4. นําหลอดดูดน้ํายา หยดลงช่องประมาณ 2-3 หยด 5. ถ้าขึ้น 2 แถบ ที่ C และ T แสดงว่า ติดเชื้อโควิด-19
-หากผลเป็นบวกให้แจ้งหน่วยบริการใกล้บ้าน แยกกักตัว
-หากผลเป็นลบขึ้นแค่ 1 แถบที่ C ให้ทดสอบซ้ําในอีก 3-5 วัน
“นายกรัฐมนตรียังให้ประชาชนที่รับชุดตรวจ ATK แล้ว รีบตรวจหาเชื้อโควิด-19 ทันที เพื่อที่จะได้เข้าสู่ระบบการรักษาผู้ติดเชื้อโควิด-19 โดยเร็ว และลดการแพร่กระจายเชื้อสู่คนในครอบครัวและคนรอบข้าง เมื่อมีการตรวจด้วย ATK ก็จะสามารถคัดกรองได้มากขึ้น ทั้งยังช่วยลดการแพร่ระบาดในวงกว้าง ซึ่งเป็นไปตามนโยบายของนายกรัฐมนตรีตั้งใจให้คนไทยเข้าถึงการตรวจเชื้อไวรัสโควิด-19 สะดวกและรวดเร็ว” นายธนกร ฯ กล่าว
................................
รัฐบาลไทย-ข่าวทำเนียบรัฐบาล-พม. ลงพื้นที่ช่วยเหลือชายอายุ 25 ปี ใช้มีดโกนปาดคอตัวเองหวังฆ่าตัวตาย ได้รับผลกระทบตกงาน จากพิษโควิค-19 และมีปัญหาครอบครัว ต้องออกมาใช้ชีวิตสาธารณะบริเวณใต้สะพานลอยแยกสุทธิสาร
วันศุกร์ที่ 13 สิงหาคม 2564
พม. ลงพื้นที่ช่วยเหลือชายอายุ 25 ปี ใช้มีดโกนปาดคอตัวเองหวังฆ่าตัวตาย ได้รับผลกระทบตกงาน จากพิษโควิค-19 และมีปัญหาครอบครัว ต้องออกมาใช้ชีวิตสาธารณะบริเวณใต้สะพานลอยแยกสุทธิสาร
พม. ลงพื้นที่ช่วยเหลือชายอายุ 25 ปี ใช้มีดโกนปาดคอตัวเองหวังฆ่าตัวตาย ได้รับผลกระทบตกงานจากพิษโควิค-19 และมีปัญหาครอบครัว ต้องออกมาใช้ชีวิตสาธารณะบริเวณใต้สะพานลอยแยกสุทธิสาร ถนนวิภาวดี
เมื่อวันที่31 ก.ค. 64เวลา 20.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า กรณีได้รับการประสานจาก พ.ต.อ.หญิง ศิริกุล กฤตพิทยบูรณ์ รองโฆษกสํานักงานตํารวจแห่งชาติ เพื่อเข้าช่วยเหลือชายรายหนึ่งที่พยายามฆ่าตัวตาย โดยใช้มีดโกนปาดคอตนเอง เนื่องจากได้รับผลกระทบจากสถานการณ์โควิด-19 ตกงาน รายได้ไม่เพียงพอ ทั้งนี้ กระทรวง พม. ได้มอบหมายให้เจ้าหน้าที่ลงพื้นที่ตรวจสอบข้อเท็จจริง บริเวณใต้สะพานลอยแยกสุทธิสาร ถนนวิภาวดี กทม. พบว่า ชายคนดังกล่าวอายุ 25 ปี สภาพร่างกายซูบผอม สามารถช่วยเหลือตนเองได้ เคยป่วยเป็นโรคลมชัก แต่ปัจจุบันไม่มีอาการ มีบาดแผลที่คอเนื่องจากใช้มีดโกนปาดคอตนเองหวังฆ่าตัวตาย และได้รับการทําแผลโดยเจ้าหน้าที่กู้ชีพนเรนทร เรียบร้อยแล้ว มีภูมิลําเนาเดิมอยู่จังหวัดสิงห์บุรี เรียนจบชั้นมัธยมศึกษาปีที่ 3 และไม่ได้ศึกษาต่อ ปัจจุบันอาศัยอยู่กับป้าแถวถนนพระราม 2 กทม. ก่อนสถานการณ์โควิค-19 จะระบาดรุนแรง ได้ประกอบอาชีพรับจ้างทั่วไป มีรายได้ไม่แน่นอน และเมื่อประมาณวันที่ 28 ก.ค. 64 มีเหตุทะเลาะกับป้า ทําให้ถูกป้าไล่ออกจากบ้าน จึงมาอาศัยอยู่ในที่สาธารณะเป็นเวลา 3 วันแล้ว ส่วนชายที่เห็นว่าอาศัยอยู่กับตนเอง อายุประมาณ 40-50 ปี ไม่ได้เป็นบิดาของตนเอง แต่เป็นคนเร่ร่อนที่อาศัยอยู่บริเวณดังกล่าวอยู่แล้ว มีอาชีพเก็บของเก่าขาย ซึ่งขณะที่เจ้าหน้าที่ลงพื้นที่ไม่พบชายคนดังกล่าว เนื่องจากออกไปตระเวนเก็บของเก่า ทั้งนี้ นักสังคมสงเคราะห์ได้พาชายอายุ 25 ปี ไปลงบันทึกประจําวันไว้เป็นหลักฐานที่ สน.สุทธิสาร และทําการส่งตัวเข้ารับการดูแลที่ศูนย์คุ้มครองคนไร้ที่พึ่งกรุงเทพมหานคร กรมพัฒนาสังคมและสวัสดิการ (พส.) เรียบร้อยแล้ว
นางสาวแรมรุ้ง กล่าวเพิ่มเติมว่า สําหรับกลุ่มคนพิการ กลุ่มเปราะบาง และประชาชนที่กําลังประสบปัญหาความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.13002) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-กระทรวงยุติธรรม โดย กรมคุ้มครองสิทธิและเสรีภาพ เยียวยาเยาวชน 15 ปี ที่ถูกยิงหน้า สน.ดินแดง จนเสียชีวิต
วันพุธที่ 10 พฤศจิกายน 2564
กระทรวงยุติธรรม โดย กรมคุ้มครองสิทธิและเสรีภาพ เยียวยาเยาวชน 15 ปี ที่ถูกยิงหน้า สน.ดินแดง จนเสียชีวิต
กระทรวงยุติธรรม โดยกรมคุ้มครองสิทธิและเสรีภาพ เยียวยาเยาวชน 15 ปี ที่ถูกยิงหน้า สน.ดินแดง จนเสียชีวิต
จากกรณีเยาวชนวัย 15 ปี (นายวาฤทธิ์ ขอสงวนนามสกุล) ถูกยิงบริเวณลําคอด้านซ้ายจนหมดสติ ที่หน้า สน.ดินแดง และถูกนําส่งห้องฉุกเฉิน โรงพยาบาลราชวิถี เมื่อวันที่ 16 สิงหาคม 2564 เวลาประมาณ 21.00 น. ภายหลังต่อมาเมื่อวันที่ 28 ตุลาคม 2564 ได้เสียชีวิตลงหลังจากรักษาตัวนานกว่า3เดือน
โดยกรมคุ้มครองสิทธิและเสรีภาพ ได้มีการประชุมคณะอนุกรรมการพิจารณาค่าตอบแทนผู้เสียหาย และจําเลยในคดีอาญา กรุงเทพมหานคร 2 ครั้งที่ 6/2564 เมื่อวันที่ 9 พฤศจิกายน 2564 โดย นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ เป็นประธานคณะอนุกรรมการ ได้พิจารณาค่าตอบแทนแก่ทายาทของผู้เสียหาย ให้นายวาฤทธิ์ (ขอสงวนนามสกุล) ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ. ศ. 2544 และที่แก้ไขเพิ่มเติม (ฉบับที่ 2) พ.ศ 2559 ดังนี้ (1) ค่าตอบแทนกรณีถึงแก่ความตาย จํานวน 50,000 บาท (2) ค่าจัดการศพ จํานวน 20,000 บาท (3) ค่าขาดอุปการะเลี้ยงดู จํานวน 40,000 บาท รวมเป็นเงินทั้งสิ้น 110,000 บาท ทั้งนี้ จะประสานงานทายาทเพื่อรับเงินเยียวยาตามพระราชบัญญัติฯ ต่อไป
นายเรืองศักดิ์ สุวารี อธิบดีกรมคุ้มครองสิทธิและเสรีภาพ กล่าวว่า กระทรวงยุติธรรมโดยกรมคุ้มครองสิทธิและเสรีภาพ พร้อมให้ความช่วยเหลือเยียวยาประชาชนที่ตกเป็นเหยื่อหรือผู้เสียหายในคดีอาญา เพื่ออํานวยความยุติธรรม ลดความเหลื่อมล้ํา สร้างความเป็นธรรมให้เกิดขึ้นในสังคม ตามนโยบายของ นายสมศักดิ์ เทพสุทิน รัฐมนตรีว่าการกระทรวงยุติธรรม
ทั้งนี้ หากท่านตกเป็นเหยื่ออาชญากรรมถูกทําร้ายถึงแก่ชีวิต ร่างกาย โดยการกระทําความผิดอาญาของผู้อื่น โดยตนไม่มีส่วนเกี่ยวข้อง มีสิทธิ์ได้รับการเยียวยา ซึ่งสามารถติดต่อสอบถามได้ ส่วนกลาง (กรมคุ้มครองสิทธิและเสรีภาพ) และ ส่วนภูมิภาค (สํานักงานยุติธรรมจังหวัดทุกแห่งทั่วประเทศ) หรือติดต่อที่ สายด่วนยุติธรรม โทร 1111 กด 77
"เราพร้อมยืนเคียงข้างผู้บริสุทธิ์ และจะไม่หยุดความช่วยเหลือเพื่อความยุติธรรม"
รัฐบาลไทย-ข่าวทำเนียบรัฐบาล-อุตสาหกรรมชีวภาพโต ปี64 ต่างชาติสนใจลงทุน 7.6หมื่นล้าน รัฐบาลตั้งเป้าเป็นฮับอาเซียนในปี 2570
วันเสาร์ที่ 28 พฤษภาคม 2565
อุตสาหกรรมชีวภาพโต ปี64 ต่างชาติสนใจลงทุน 7.6หมื่นล้าน รัฐบาลตั้งเป้าเป็นฮับอาเซียนในปี 2570
รองโฆษกรัฐบาลเผยอุตสาหกรรมชีวภาพโต ปี64 ต่างชาติสนใจลงทุน 7.6หมื่นล้าน รัฐบาลตั้งเป้าเป็นฮับอาเซียนในปี 2570
วันนี้(28พ.ค.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยถึงการเยือนประเทศญี่ปุ่นของนายกรัฐมนตรีพล.อ.ประยุทธ์จันทร์โอชาเมื่อวันที่26-27พ.ค.ว่าส่วนหนึ่งของการกล่าวปาฐกถาบนเวทีนิคเคอิฟอรั่มนายกฯได้กล่าวถึงการขับเคลื่อนเศรษฐกิจประเทศที่มุ่งเป้าสร้างความสมดุลลดความเหลื่อมล้ําและขยายการเติบโตทางเศรษฐกิจซึ่งการดําเนินการดังกล่าวครอบคลุมการผลักดันให้ประเทศไทยเป็นศูนย์กลางอุตสาหกรรมชีวภาพของอาเซียน(Bio Hub of ASEAN)ภายในปีพ.ศ. 2570ทั้งนี้รัฐบาลได้ออกมาตรการพัฒนาอุตสาหกรรมชีวภาพที่ครอบคลุมหลายด้านตั้งแต่ปี2561และมีนักลงทุนต่างชาติเข้ามาขอรับการส่งเสริมการลงทุนจากสํานักงานคณะกรรมการส่งเสริมการลงทุนเพิ่มขึ้นต่อเนื่องเฉพาะในปี2564มีโครงการที่ได้รับอนุมัติการส่งเสริมการลงทุนในอุตสาหกรรมชีวภาพเช่นการเกษตรและแปรรูปอาหารเทคโนโลยีชีวภาพรวม222โครงการมูลค่าเงินลงทุน7.65หมื่นล้านบาทอาทิ1)โครงการผลิตพลาสติกชีวภาพชนิดThermoplastic Strachในพื้นที่เขตเศรษฐกิจภาคตะวันออก2)โครงการผลิตพลาสติกชีวภาพชนิดPolylactic Acidในจังหวัดนครสวรรค์และ3)โครงการผลิตหลอดดูดน้ําย่อยสลายได้จากเศษแป้งจังหวัดขอนแก่น
สําหรับความคืบหน้าโครงการของภาคเอกชนเช่นโครงการไบโอฮับเอเซียที่จ.ฉะเชิงเทรามูลค่าลงทุน57,600ล้านบาทซึ่งเป็นการพัฒนาพื้นที่อุตสาหกรรมเชิงนิเวศอัจฉริยะเช่นพลังงานชีวภาพเคมีชีวภาพและอาหารแห่งอนาคตสําหรับคนและสัตว์มีการลงนามสัญญาร่วมทุนกับนักลงทุนต่างชาติแล้วและเกษตรกรสนใจเข้าร่วมโครงการกว่า6หมื่นครัวเรือน
ส่วนการดําเนินงานภายใต้มาตรการอื่นซึ่งประกอบด้วยการกระตุ้นความต้องการในการซื้อสินค้าและบริการการขจัดปัญหาและอุปสรรคเช่นการปรับปรุงร่างพ.ร.บ.อ้อยและน้ําตาลการปรับปรุงกฎกระทรวงต่างๆเพื่อเอื้อต่อการพัฒนาอุตสาหกรรมฯการใช้แผนที่เกษตรเพื่อจัดการการปลูกพืชเศรษฐกิจให้เหมาะกับสภาพพื้นดินการออกไปรับรองผลิตภัณฑ์พลาสติกที่ย่อยสลายได้ทางชีวภาพให้แก่ผู้ประกอบการเพื่อให้สามารถยื่นขอยกเว้นภาษีเงินได้นิติบุคคลการจัดทําหลักสูตรฝึกอบรมเพื่อสร้างบุคลากรและผู้เชี่ยวชาญด้านชีวภาพและการพัฒนาศูนย์ข้อมูลอัจฉริยะอุตสาหกรรมชีวภาพเป็นต้น
“อย่างไรก็ตามการดําเนินการยังพบปัญหาและอุปสรรคอยู่บ้างเช่นสถานการณ์การแพร่ระบาดของไวรัสโควิด-19ทําให้การลงทุนของภาคเอกชนไม่เป็นไปตามแผนที่วางไว้บางจังหวัดยังพบปัญหาด้านผังเมืองที่ไม่สอดคล้องกับการพัฒนาโครงการอุตสาหกรรมฯบุคคลากรที่มีทักษะและความเชี่ยวชาญไม่เพียงพอและปริมาณเม็ดพลาสติกชีวภาพที่ผลิตในประเทศมีไม่เพียงพอต่อความต้องการของอุตสาหกรรมชีวภาพซึ่งทั้งหมดนี้รัฐบาลได้เร่งดําเนินการเพื่อแก้ไขอยู่เพื่อให้เกิดการใช้ศักยภาพด้านการเกษตรของประเทศที่มีอยู่มากเป็นฐานรองรับการขยายตัวอุตสาหกรรมชีวภาพที่ค่าเฉลี่ยตลาดโลกเติบโตไม่ต่ํากว่า14%ซึ่งหมายความว่าเกษตรกรจะมีรายได้มากขึ้นและอย่างยั่งยืนรวมถึงเศรษฐกิจเติบโตและผนวกการส่งเสริมการรักษาสิ่งแวดล้อมเข้าด้วยกัน”นางสาวรัชดากล่าว
-------
รัฐบาลไทย-ข่าวทำเนียบรัฐบาล-โฆษกรัฐบาลย้ำข่าวดี น้ำมันเบนซิน-แก๊สโซฮอล์ ปรับลดราคาลงต่อเนื่อง เฉพาะเดือนก.ค. นี้ ปรับลดลงรวม 6.40 บาท/ลิตร
วันอาทิตย์ที่ 17 กรกฎาคม 2565
โฆษกรัฐบาลย้ําข่าวดี น้ํามันเบนซิน-แก๊สโซฮอล์ ปรับลดราคาลงต่อเนื่อง เฉพาะเดือนก.ค. นี้ ปรับลดลงรวม 6.40 บาท/ลิตร
โฆษกรัฐบาลย้ําข่าวดี น้ํามันเบนซิน-แก๊สโซฮอล์ ปรับลดราคาลงต่อเนื่อง เฉพาะเดือนก.ค. นี้ ปรับลดลงรวม 6.40 บาท/ลิตร  ขณะที่ “นายกฯ” ฝากถึงประชาชน แม้ราคาน้ํามันจะลดลง แต่ยังต้องขอให้ช่วยกันประหยัดพลังงาน ใช้จ่ายประจําวันอย่างรอบคอบ
วันนี้(17ก.ค.65)นายธนกรวังบุญคงชนะโฆษกประจําสํานักนายกรัฐมนตรีย้ําข่าวดีของประชาชนผู้ใช้รถใช้น้ํามันที่ล่าสุดบริษัทผู้ค้าน้ํามันทั้งปตท.และบางจากได้ประกาศปรับลดราคาขายปลีกน้ํามันในกลุ่มเบนซินและแก๊สโซฮอล์ลงอีกลิตรละ80สตางค์ยกเว้นอี85ที่ลดลง50สตางค์มีผล05.00น.วันที่16ก.ค. 65ซึ่งเป็นการลดราคาลงต่อเนื่องครั้งที่5ในรอบครึ่งเดือนแรกของก.ค.ส่งผลให้ราคาต่อลิตรในพื้นที่กทม.และปริมณฑลที่ไม่รวมภาษีบํารุงท้องถิ่นน้ํามันแก๊สโซฮอล์95จาก1ก.ค.ที่ผ่านมาราคา45.15บาทต่อลิตรลงมาอยู่ที่38.75บาทต่อลิตรโดยก่อนหน้านี้เมื่อวันที่2ก.ค.ลดลง60สตางค์ต่อลิตรวันที่8ก.ค.ลดลง3บาทต่อลิตรวันที่9ก.ค.ลดลง1.50บาทต่อลิตรวันที่15ก.ค.ลดลง50สตางค์ต่อลิตรและวันที่16ก.ค.ลดลง80สตางค์ต่อลิตรรวมปรับลด5ครั้งเป็นราคารวมที่ลดลง6.40บาทต่อลิตรทําให้บรรยากาศที่ปั๊มน้ํามันต่างๆทั่วประเทศค่อนข้างคึกคักมีประชาชนผู้ใช้รถยนต์และรถจักรยานยนต์มาใช้บริการเติมน้ํามันกันอย่างหนาแน่น
โฆษกประจําสํานักนายกรัฐมนตรีกล่าวว่าการที่บริษัทผู้ค้าน้ํามันประกาศปรับลดราคาขายปลีกน้ํามันในกลุ่มเบนซินและแก๊สโซฮอล์ลงรวม5ครั้งในครึ่งเดือนแรกของเดือนก.ค.นับเป็นข่าวดีสําหรับประชาชนผู้ใช้รถยนต์และรถจักรยานยนต์ที่เมื่อราคาน้ํามันลดลงแต่ละครั้งทําให้ช่วยลดภาระค่าใช้จ่ายด้านค่าเดินทางของประชาชนลงไปด้วยโดยประธานเจ้าหน้าที่ปฏิบัติการกลุ่มปิโตรเลียมขั้นปลายบริษัทปตท.ได้ให้ข้อมูลว่าจากสถานการณ์ความผันผวนราคาน้ํามันตลาดโลกส่งผลให้น้ํามันสําเร็จรูปในตลาดสิงคโปร์ปรับลดลงอย่างรวดเร็วโดยเฉพาะกลุ่มเบนซินดังนั้นผู้ค้าน้ํามันจึงสามารถลดราคาขายปลีกลงได้
“การที่ราคาน้ํามันโลกปรับลดลงสะท้อนว่าอุปสงค์-อุปทานในตลาดน้ํามันโลกเริ่มดีขึ้นแต่ขณะนี้ก็ยังไม่สามารถคาดการณ์ได้ว่าราคาน้ํามันโลกในช่วงครึ่งหลังของปี2565จะปรับขึ้นไปสูงอีกหรือไม่ดังนั้นพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมจึงได้กําชับทุกหน่วยงานที่เกี่ยวข้องติดตามสถานการณ์ด้านพลังงานอย่างต่อเนื่องเพื่อเตรียมพร้อมมาตรการลดค่าครองชีพที่เหมาะสมกับสถานการณ์เพื่อช่วยเหลือประชาชนในโอกาสต่อไปและนายกรัฐมนตรียังฝากถึงประชาชนว่าถึงแม้ราคาน้ํามันจะลดลงแต่ก็ยังต้องย้ําขอความร่วมมือให้ช่วยกันใช้พลังงานอย่างประหยัดรวมทั้งบริหารจัดการค่าใช้จ่ายประจําวันอย่างรอบคอบเพื่อความไม่ประมาทเพราะสถานการณ์ราคาน้ํามันโลกยังวางใจไม่ได้ยังมีความผันผวนจากหลายปัจจัย”นายธนกรกล่าว
—————-
รัฐบาลไทย-ข่าวทำเนียบรัฐบาล-ธ.ก.ส. เตือนอย่าหลงเชื่อเพจเฟสบุ๊คอ้างปล่อยกู้ และผ่อนโดรนเกษตร ยัน ธ.ก.ส. ไม่มีส่วนเกี่ยวข้อง
วันพฤหัสบดีที่ 25 สิงหาคม 2565
ธ.ก.ส. เตือนอย่าหลงเชื่อเพจเฟสบุ๊คอ้างปล่อยกู้ และผ่อนโดรนเกษตร ยัน ธ.ก.ส. ไม่มีส่วนเกี่ยวข้อง
รณีที่มีสื่อสังคมออนไลน์ที่ใช้เพจเฟสบุ๊คชื่อ FamaDrone ได้ชักชวนให้ลูกค้า ธ.ก.ส. ทั่วประเทศ ซื้อโดรนเกษตร โดรนพ่นเอง และโดรน DJI ทุกรุ่น ธ.ก.ส. เตือนอย่าหลงเชื่อเพจเฟสบุ๊คอ้างปล่อยกู้ และผ่อนโดรนเกษตร ยัน ธ.ก.ส. ไม่มีส่วนเกี่ยวข้อง
นายสมเกียรติ กิมาวหา รองผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า กรณีที่มีสื่อสังคมออนไลน์ที่ใช้เพจเฟสบุ๊คชื่อ FamaDrone ได้ชักชวนให้ลูกค้า ธ.ก.ส. ทั่วประเทศ ซื้อโดรนเกษตร โดรนพ่นเอง และโดรน DJI ทุกรุ่น โดยโฆษณาเชิญชวนถึงสิทธิประโยชน์ต่าง ๆ มากมาย เช่น ทําเอกสารฟรีใน 1 ชั่วโมง อยู่ที่ไหนก็ทําได้ กู้ได้เกิน 100% เหลือเงินไว้ใช้สบาย อนุมัติเงินไว ทุกเคส กู้ผ่านนัดวันส่ง ส่งฟรี สอนฟรี ผ่อนตรงกับ ธ.ก.ส. ไม่ตัดของแถม ดอกเบี้ย 4-6% ต่อปี ผ่อนได้สูงสุดถึง 7 ปี ซึ่ง ธ.ก.ส. ได้ทดสอบติดต่อไปตามช่องทางดังกล่าว ปรากฏว่า บริษัทขอให้ส่งบัตรประชาชนและเบอร์ โทรศัพท์ให้แอดมิน เพื่อส่งใบเสนอราคาและใบอบรมนักบิน นําไปยื่นกู้กับ ธ.ก.ส. ด้วยตนเองเท่านั้น
ธ.ก.ส. ขอแจ้งว่า เพจดังกล่าว ไม่มีส่วนเกี่ยวข้องใด ๆ กับ ธ.ก.ส. แต่เป็นการกล่าวอ้าง เพื่อให้ เกษตรกรลูกค้าและประชาชนทั่วไปเข้าใจผิดและสนใจเข้ามาซื้อสินค้าของบริษัท ซึ่งวิธีการดังกล่าว ถือเป็นการโฆษณาชวนเชื่อที่ไม่ถูกต้อง จึงขอให้เกษตรกรลูกค้าและประชาชนทั่วไป อย่าหลงเชื่อ ทั้งนี้ ธ.ก.ส. มีการ สนับสนุนสินเชื่อสําหรับซื้อโดรนเพื่อการเกษตร ผ่านโครงการ “สินเชื่อนวัตกรรมดี มีเงินทุน” ซึ่งเกษตรกร หรือผู้ที่สนใจสามารถติดต่อขอกู้เงินโดยตรงที่ ธ.ก.ส. ใกล้บ้าน โดยในส่วนของสินค้าสามารถเลือกซื้อจาก บริษัทหรือตัวแทนขายที่เป็นทางการตามความพึงพอใจ หรือสอบถามรายละเอียดของโครงการได้ที่ ธ.ก.ส. ทุกสาขาทั่วประเทศ หรือ Call Center 02 555 0555 ได้ตลอด 24 ชั่วโมง ทั้งนี้ ธ.ก.ส. จะดําเนินการเอาผิดกับเพจที่แอบอ้างดังกล่าวตามกฎหมายต่อไป
รัฐบาลไทย-ข่าวทำเนียบรัฐบาล-"รมต.อนุชา" เชิญชวนประชาชนร่วมทำบุญเทศกาลวันอาสาฬหบูชาและวันเข้าพรรษา เข้าวัดปฏิบัติธรรม สืบทอดพระพุทธศาสนา
วันอาทิตย์ที่ 10 กรกฎาคม 2565
"รมต.อนุชา" เชิญชวนประชาชนร่วมทําบุญเทศกาลวันอาสาฬหบูชาและวันเข้าพรรษา เข้าวัดปฏิบัติธรรม สืบทอดพระพุทธศาสนา
"รมต.อนุชา" เชิญชวนประชาชนร่วมทําบุญเทศกาลวันอาสาฬหบูชาและวันเข้าพรรษา เข้าวัดปฏิบัติธรรม สืบทอดพระพุทธศาสนา
วันนี้ (10 กรกฎาคม 2565) นายอนุชา นาคาศัย รัฐมนตรีประจําสํานักนายกรัฐมนตรี ถวายเทียนจํานําพรรษา ผ้าอาบน้ําฝน และกระติกต้มน้ําร้อนแด่พระเทพวชิรญาณ (เลี่ยม ฐิตธมฺโม) ที่ปรึกษาเจ้าคณะภาค 10 เจ้าอาวาสวัดหนองป่าพง เนื่องในเทศกาลวันอาสาฬหบูชาและวันเข้าพรรษา ประจําปี 2565 ณ วัดหนองป่าพง ตําบลโนนผึ้ง อําเภอวารินชําราบ จังหวัดอุบลราชธานี พร้อมกันนี้ รัฐมนตรีประจําสํานักนายกรัฐมนตรียังได้ร่วมแกะลายเทียน ติดพิมพ์บนต้นเทียน ณ วัดมหาวนาราม พระอารามหลวง ซึ่งเป็นวัดเก่าแก่คู่บ้านคู่เมืองของจังหวัดอุบลราชธานี
นายอนุชาฯ กล่าวว่า ในปีนี้สถานการณ์การแพร่ระบาดโรคโควิด-19 ลดความรุนแรงลง โดยภาครัฐได้ผ่อนปรนหลายมาตรการเพื่อให้ประชาชนกลับมาใช้ชีวิตได้ใกล้เคียงสถานการณ์ปกติมากที่สุด เนื่องในเทศกาลวันอาสาฬหบูชาและวันเข้าพรรษานี้ ขอเชิญชวนพุทธศาสนิกชนร่วมทําบุญ ทั้งในส่วนกลางและส่วนภูมิภาค เพื่อส่งเสริมให้พุทธศาสนิกชนได้น้อมระลึกถึงคุณของพระรัตนตรัย และได้เข้าวัดปฏิบัติธรรม บําเพ็ญจิตตภาวนา รักษาศีล ลด ละ เลิกอบายมุข สืบทอดพระพุทธศาสนา และมีส่วนร่วมทํากิจกรรมทางศาสนาร่วมกับครอบครัว ซึ่งทุกวัดทั่วประเทศไทย ได้เปิดให้ประชาชนร่วมทําบุญตักบาตร และเวียนเทียน ขอให้ประชาชนใส่หน้ากากอนามัยเข้าร่วมกิจกรรมทางศาสนา
"ทุกช่วงเทศกาลของประเทศไทย จะเป็นช่วงเทศกาลที่ประชาชนเดินทางท่องเที่ยวเป็นจํานวนมาก เกิดการใช้จ่าย สร้ายรายได้ กระตุ้นเศรษฐกิจในพื้นที่ โดยเฉพาะเทศกาลแห่เทียนเข้าพรรษา โดยในปีนี้จังหวัดอุบลราชธานี ได้จัดงานงานประเพณีแห่เทียนพรรษา ระหว่าง 11-17 กรกฎาคมนี้ ภายใต้ชื่องาน “121 ปี ทวยราษฎร์ใฝ่ธรรม งามล้ําเทียนพรรษา” หวังดึงนักท่องเที่ยว กระตุ้นเศรษฐกิจให้กลับมาคึกคัก รัฐบาลพร้อมส่งเสริมสนับสนุนการท่องเที่ยวเชิงวัฒนธรรม และเชิงวิถีพุทธ เพื่อให้นักท่องเที่ยวได้เห็นถึงศิลปวัฒนธรรม ประเพณี วิถีชีวิตความเป็นอยู่ เอกลักษณ์ รวมถึงการนําเสนอโบราณสถาน โบราณวัตถุ และศาสนสถาน ซึ่งเป็นที่เคารพนับถือของประชาชน เพื่อส่งเสริมการท่องเที่ยว และฟื้นฟูเศรษฐกิจของประเทศ" นายอนุชา ฯ กล่าว
รัฐบาลไทย-ข่าวทำเนียบรัฐบาล-​รมว.แรงงาน ส่งพล.ต.ต. นันทชาติ ลงเมืองลำพูน ตรวจเยี่ยมสถานประกอบการที่ใช้แรงงานต่างด้าว
วันเสาร์ที่ 29 มกราคม 2565
​รมว.แรงงาน ส่งพล.ต.ต. นันทชาติ ลงเมืองลําพูน ตรวจเยี่ยมสถานประกอบการที่ใช้แรงงานต่างด้าว
วันที่ 29 มกราคม 2565 พล.ต.ต. นันทชาติ ศุภมงคล ประจําสํานักเลขาธิการนายกรัฐมนตรี ตรวจเยี่ยมสถานประกอบการพร้อมให้คําแนะนําการปฏิบัติตามมาตรการป้องกันโควิด ณ สถานประกอบการที่ใช้แรงงานต่างด้าว 3 แห่ง ในพื้นที่จังหวัดลําพูน พบคนต่างด้าวมีใบอนุญาตทํางานครบ
พล.ต.ต. นันทชาติ ศุภมงคล ประจําสํานักเลขาธิการนายกรัฐมนตรี เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน ให้ความสําคัญกับการบริหารจัดการการทํางานของคนต่างด้าวที่เข้ามาทํางานในประเทศไทย โดยเฉพาะในสถานการณ์การแพร่ระบาดของโรคโควิด – 19 ได้มอบหมายตนลงพื้นที่ร่วมกับสํานักงานจัดหางานจังหวัดลําพูน ตรวจคนเข้าเมืองจังหวัดลําพูน กองบังคับการปราบปรามการค้ามนุษย์และชุดเฉพาะกิจฯ ที่ 1 พร้อมด้วยหน่วยงานที่เกี่ยวข้องในพื้นที่ เพื่อตรวจสอบ ดูแลให้สถานประกอบการใช้แรงงานต่างด้าวที่ถูกต้องตามกฎหมาย พร้อมทั้งให้คําแนะนําการปฏิบัติตนตามมาตรการทางสาธารณสุขแก่นายจ้างและแรงงานต่างด้าว เพื่อสร้างการรับรู้และป้องกันการแพร่ระบาดในสถานประกอบการ ณ โครงการมูราตะนิวแลนด์ นิคมอุตสาหกรรมเวิลด์ ณ ตําบลมะเขือแจ้ อําเภอเมืองลําพูน จังหวัดลําพูน
“จากการตรวจสอบพบบริษัท ไทโทดะ คอเปอเรชั่น จํากัด ดําเนินการรับเหมาก่อสร้าง โดยมีผู้รับเหมารายย่อย จํานวน 3 บริษัท ได้แก่ 1. บริษัท วรกิจถาวรก่อสร้าง จํากัด 2.บริษัท แสตนดาร์ด เพอร์ฟอร์แม้นซ์ จํากัด และ 3. บริษัท วสิษฐ์พล คอนสตรัคชั่น จํากัด มีการจ้างแรงงานไทย จํานวน 123 คน แรงงานต่างด้าว จํานวน 175 คน แยกเป็นสัญชาติกัมพูชา 58 คน ลาว 1 คน และเมียนมา 116 คน แรงงานต่างด้าวมีเอกสารการอนุญาตให้อยู่ในราชอาณาจักรและมีใบอนุญาตทํางานถูกต้อง ไม่พบการกระทําความผิดแต่อย่างใด โดยได้แนะนําและกําชับให้นายจ้างและแรงงานต่างด้าวปฏิบัติตามมาตรการควบคุมและป้องกันโรคโควิด-19 ที่ทางราชการกําหนดอย่างเคร่งครัด” พล.ต.ต. นันทชาติ กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานมีภารกิจในการควบคุม ดูแล และตรวจสอบการทํางานของคนต่างด้าวให้เป็นไปตามกฎหมาย หากตรวจสอบพบนายจ้าง สถานประกอบการและแรงงานต่างด้าว ทํางานโดยไม่มีใบอนุญาตทํางานทางกรมฯจะตรวจสอบ จับกุม เพื่อดําเนินคดี โดยไม่มีข้อยกเว้น สําหรับนายจ้างที่รับคนต่างด้าวเข้าทํางานโดยไม่มีใบอนุญาตทํางาน จะมีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทําผิดซ้ํามีโทษถึงจําคุก และห้ามจ้างคนต่างด้าวทํางานอีก 3 ปี ส่วนคนต่างด้าวที่ลักลอบทํางานโดยไม่ได้รับอนุญาตมีโทษปรับตั้งแต่ 5,000 – 50,000 บาท และถูกส่งตัวกลับออกไปนอกราชอาณาจักร และไม่สามารถขอรับใบอนุญาตทํางานได้จนกว่าจะพ้นโทษมาแล้วเป็นระยะเวลา 2 ปี
รัฐบาลไทย-ข่าวทำเนียบรัฐบาล-นายกรัฐมนตรีมอบนโยบาย “อนาคต และโอกาสในการทำงานของคนพิการไทย ในทศวรรษหน้า” สนับสนุนการใช้ปัญญาประดิษฐ์ (AI) เพื่อส่งเสริมอาชีพกลุ่มเปราะบาง ตามแนวทาง “ไม่ทิ้งใครไว้ข้างหลัง”
วันอังคารที่ 23 พฤศจิกายน 2564
นายกรัฐมนตรีมอบนโยบาย “อนาคต และโอกาสในการทํางานของคนพิการไทย ในทศวรรษหน้า” สนับสนุนการใช้ปัญญาประดิษฐ์ (AI) เพื่อส่งเสริมอาชีพกลุ่มเปราะบาง ตามแนวทาง “ไม่ทิ้งใครไว้ข้างหลัง”
นายกรัฐมนตรีมอบนโยบาย “อนาคต และโอกาสในการทํางานของคนพิการไทย ในทศวรรษหน้า” สนับสนุนการใช้ปัญญาประดิษฐ์ (AI) เพื่อส่งเสริมอาชีพกลุ่มเปราะบาง ตามแนวทาง “ไม่ทิ้งใครไว้ข้างหลัง”
วันนี้ (23 พ.ย. 64) เวลา 14.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีกระทรวงกลาโหม มอบนโยบายในหัวข้อ “อนาคต และโอกาสในการทํางานของคนพิการไทย ในทศวรรษหน้า” ในงานแถลงข่าว “การเตรียมความพร้อมและพัฒนาศักยภาพของคนพิการ เพื่อส่งเสริมอาชีพและการมีงานทําด้านการจัดเตรียมข้อมูลสําหรับพัฒนาปัญญาประดิษฐ์ (AI) FUTURE OF WORK : อนาคต และโอกาสในการทํางานของคนพิการไทย ในทศวรรษหน้า” ผ่านการถ่ายทอดสดทาง Facebook Live เพจ กรมส่งเสริมและพัฒนาคุณภาพชีวิตคนพิการ นายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรี กล่าวว่า การเปลี่ยนแปลงของเทคโนโลยี การเมือง เศรษฐกิจและสังคมของโลก โดยเฉพาะในช่วงการแพร่ระบาดระบาดของโรคติดเชื้อไวรัสโคโรนา 2019 ส่งผลกระทบในวงกว้าง ยิ่งเร่งให้ทุกประเทศเกิดการเปลี่ยนแปลงในทุกมิติเร็วมากยิ่งขึ้น รัฐบาลได้เล็งเห็นความสําคัญของการสร้างและพัฒนาทรัพยากรบุคคลให้มีความสามารถเท่าทันการเปลี่ยนแปลงที่เกิดขึ้น ซึ่งรวมถึงผู้พิการ ที่ผ่านมารัฐบาลได้มีมาตรการเร่งด่วนเพื่อช่วยเหลือเยียวยาผู้พิการที่ได้รับผลกระทบ ได้มอบเงินช่วยเหลือเยียวยา การพักชําระหนี้ และการให้กู้ยืมเงินฉุกเฉินจากกองทุนส่งเสริมและพัฒนาคนพิการ โดยไม่ต้องมีผู้ค้ําประกันและไม่มีดอกเบี้ย พร้อมปรับเพิ่มสวัสดิการเบี้ยคนพิการจากคนละ 800 บาท เป็น 1,000 บาท
ทั้งนี้ รัฐบาลผลักดันนโยบายเพื่อสร้างสภาพแวดล้อม ที่ทุกคนเข้าถึงและใช้ประโยชน์ได้ ซึ่งถือเป็นหนึ่งในแผนการปฏิรูปประเทศตามยุทธศาสตร์ชาติ 20 ปี และเป็นไปตามเป้าหมายการพัฒนาที่ยั่งยืนของสหประชาชาติ ที่มีเจตนารมณ์อย่างชัดเจนจะ “ไม่ทิ้งใครไว้ข้างหลัง” เพื่อสร้างความเสมอภาคเท่าเทียมให้แก่กลุ่มเปราะบางทุกกลุ่ม
โอกาสนี้ นายกรัฐมนตรีกล่าวชื่นชมกระทรวงพัฒนาสังคมและความมั่นคงของมนุษย์ และภาคเอกชนที่ได้เล็งเห็นถึงศักยภาพของผู้พิการที่ไม่ได้ด้อยไม่กว่าคนปกติ และร่วมขับเคลื่อนการนําเทคโนโลยีขั้นสูงมาเสริมสร้างประสิทธิภาพการทํางานของผู้พิการ และส่งเสริมให้แสดงความรู้ความสามารถ
นายกรัฐมนตรียังหวังว่า ผู้พิการจะใช้โอกาสนี้ในการเรียนรู้และพัฒนาตน เพื่อสร้างความมั่นคงทางอาชีพ และเป็นส่วนหนึ่งในการพัฒนาประเทศชาติด้วย
.........................
รัฐบาลไทย-ข่าวทำเนียบรัฐบาล-โฆษกรัฐบาลยัน สัมพันธ์พรรคร่วมรัฐบาลยังแน่นปึ้ก เย้ยฝ่านค้านเสี้ยมให้แตกคอ เปรียบเหมือนเอาไม้ซีกงัดไม้ซุง ไม่มีทางสำเร็จ แนะเอาเวลาไปหาข้อมูลศึกซักฟอกให้สมกับที่โม้เอาไว้จะดีกว่า
วันอาทิตย์ที่ 13 มีนาคม 2565
โฆษกรัฐบาลยัน สัมพันธ์พรรคร่วมรัฐบาลยังแน่นปึ้ก เย้ยฝ่านค้านเสี้ยมให้แตกคอ เปรียบเหมือนเอาไม้ซีกงัดไม้ซุง ไม่มีทางสําเร็จ แนะเอาเวลาไปหาข้อมูลศึกซักฟอกให้สมกับที่โม้เอาไว้จะดีกว่า
โฆษกรัฐบาลยัน สัมพันธ์พรรคร่วมรัฐบาลยังแน่นปึ้ก เย้ยฝ่านค้านเสี้ยมให้แตกคอ เปรียบเหมือนเอาไม้ซีกงัดไม้ซุง ไม่มีทางสําเร็จ แนะเอาเวลาไปหาข้อมูลศึกซักฟอกให้สมกับที่โม้เอาไว้จะดีกว่า
วันที่ 13 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายสุทิน คลังแสง ส.ส.มหาสารคาม พรรคเพื่อไทย ในฐานะประธานวิปฝ่ายค้าน ระบุว่า กรณีพรรคเล็กทานอาหารเที่ยงร่วมกับ ร.อ.ธรรมนัส พรหมเผ่า ส.ส.พะเยา พรรคเศรษฐกิจไทย เมื่อวันที่ 11 มี.ค. เป็นการกดดันและสั่นคลอนรัฐบาลว่า เป็นสิทธิที่ฝ่ายค้านจะพูดหรือจินตนาการได้ แต่ในความเป็นจริงนั้นไม่ใช่ การที่พรรคการเมืองไหนจะนัดทานอาหารกันนั้นถือเป็นเรื่องปกติ รัฐบาลเองก็มีการนัดทานอาหารกับพรรคร่วมรัฐบาลรวมถึงพรรคเล็กด้วยเช่นกัน เพื่อหารือถึงแนวทางการทํางานร่วมกัน ซึ่งเป็นเรื่องปกติ เพียงแต่รัฐบาลไม่ได้หยิบยกเรื่องเหล่านี้มาเป็นประเด็นเท่านั้นเอง เพราะรัฐบาลเน้นไปที่การทํางานแก้ปัญหาให้กับประชาชน มากกว่าที่จะต้องมาเสียเวลาเพื่อตอบโต้ทางการเมืองไปมากับฝ่ายค้าน ประชาชนไม่ได้ประโยชน์อะไร
นายธนกร กล่าวอีกว่า วันนี้ยืนยันว่าเสถียรภาพของรัฐบาลยังมั่นคงเหนียวแน่น การที่ฝ่ายค้านพยายามเสี้ยมให้ดูเหมือนว่าพรรคร่วมรัฐบาลเกิดความสั่นคลอนนั้น เป็นเพียงความพยายามที่จะเอาไม้ซีกมางัดไม้ซุง ซึ่งไม่มีทางสําเร็จ และจะไม่ส่งผลกระทบต่อความสัมพันธ์ของพรรคร่วมรัฐบาลอย่างแน่นอน อยากให้ฝ่ายค้านเอาเวลาว่างไปหาข้อมูลเพื่อเตรียมอภิปรายไม่ไว้วางใจอย่างที่มักจะออกมาโม้รายวันไว้จะดีกว่า จะได้ทําหน้าที่ให้สมกับที่เป็นฝ่ายค้านในสภาฯ บ้าง ไม่ใช่ออกแนวฝ่ายแค้นเหมือนที่ผ่านมา ก่อนที่ประชาชนจะทนไม่ไหว แล้วตัดสินใจไม่ไว้วางใจฝ่ายค้านในการเลือกตั้งสมัยหน้าเสียเอง
“วันนี้รัฐบาลยังได้รับความเชื่อมั่นจากพี่น้องประชาชน รวมถึงนักลงทุน และในสายตาของนานาชาติทั่วโลก โดยเฉพาะการแก้ปัญหาโควิด-19 ที่เป็นกันทั่วโลก แต่ประเทศไทยสามารถบริหารจัดการได้อย่างยอดเยี่ยมจนได้รับคําชื่นชมมากมาย จึงไม่มีเหตุผลอะไรเลยที่รัฐบาลจะต้องยุบสภาฯ ในเวลานี้ ยืนยันว่า พล.อ.ประยุทธ์ จันทร์โอชา นายกฯ และรมว.กลาโหม จะอยู่บริหารประเทศเพื่อแก้ปัญหาความเดือดร้อนให้กับพี่น้องประชาชนจนครบเทอมแน่นอน ตรงกันข้าม ส.ส.ฝ่ายค้านบางคนต่างหาก ที่รีบบินไปรายงานนายใหญ่ถึงเมืองนอก แสดงให้เห็นว่ามีการไปหารือเรื่องอะไรกันใช่หรือไม่ ซึ่งอาจจะถูกมองว่าเข้าข่ายครอบงําพรรคการเมืองหรือไม่ ดังนั้น เอาเวลาไปเตรียมคําอธิบายกับ ป.ป.ช.หากมีคนไปยื่นเรื่องร้องเรียนจะดีกว่า”นายธนกร กล่าว
รัฐบาลไทย-ข่าวทำเนียบรัฐบาล-ครม.อนุมัติก่อสร้างโครงการทางหลวงพิเศษระหว่างเมืองหมายเลข 7 ส่วนต่อขยายเชื่อมต่อสนามบินอู่ตะเภา ของกรมทางหลวง วงเงินรวม 4,508 ล้านบาท ระยะทางรวม 1.92 กิโลเมตร
วันอังคารที่ 14 มิถุนายน 2565
ครม.อนุมัติก่อสร้างโครงการทางหลวงพิเศษระหว่างเมืองหมายเลข 7 ส่วนต่อขยายเชื่อมต่อสนามบินอู่ตะเภา ของกรมทางหลวง วงเงินรวม 4,508 ล้านบาท ระยะทางรวม 1.92 กิโลเมตร
ครม.อนุมัติก่อสร้างโครงการทางหลวงพิเศษระหว่างเมืองหมายเลข 7 ส่วนต่อขยายเชื่อมต่อสนามบินอู่ตะเภา ของกรมทางหลวง วงเงินรวม 4,508 ล้านบาท ระยะทางรวม 1.92 กิโลเมตร
วันที่ 14 มิถุนายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติให้กรมทางหลวงดําเนินงานก่อสร้างโครงการทางหลวงพิเศษระหว่างเมืองหมายเลข 7 ส่วนต่อขยายเชื่อมต่อสนามบินอู่ตะเภา วงเงินรวม 4,508 ล้านบาท ระยะทางรวม 1.92 กิโลเมตร โดยให้กระทรวงการคลังจัดหาเงินกู้สําหรับค่าก่อสร้างและค่าควบคุมงานตามแผนบริหารหนี้สาธารณะ และให้สํานักงบประมาณจัดสรรงบประมาณสําหรับค่าจัดกรรมสิทธิ์ที่ดินวงเงิน 108 ล้านบาท รวมถึงเงินงบประมาณสมทบกับแหล่งเงินกู้ โดยอัตราส่วนของแหล่งเงินกู้และเงินงบประมาณสมทบให้เป็นไปตามที่กระทรวงการคลังทําความตกลงกับแหล่งเงินกู้
สําหรับโครงการทางหลวงพิเศษระหว่างเมืองหมายเลข 7 ส่วนต่อขยายเชื่อมต่อสนามบินอู่ตะเภานี้ มีวัตถุประสงค์เพื่อรองรับการจราจรที่จะเพิ่มขึ้นในอนาคตบริเวณสนามบินอู่ตะเภาและเมืองการบินภาคตะวันออก ซึ่งสนามบินอู่ตะเภาจะเปิดให้บริการเป็นสนามบินนานาชาติเชิงพาณิชย์หลักแห่งที่3 ในปี 2568 โดยจะเป็นการก่อสร้างทางยกระดับเชื่อมต่อจากทางหลวงพิเศษระหว่างเมืองหมายเลข 7 ช่วงพัทยา-มาบตาพุด ถัดจากด่านเก็บค่าธรรมเนียมผ่านทางอู่ตะเภาเข้าสู่อาคารผู้โดยสารหลังที่ 3 ของสนามบินอู่ตะเภาโดยตรง ซึ่งจะช่วยลดระยะทางสู่สนามบินอู่ตะเภาจากเดิม 5 กิโลเมตร เหลือ 1.92 กิโลเมตร โดยไม่มีการเก็บค่าธรรมเนียมผ่านทางเพิ่ม รวมถึงทางเลี้ยวและทางแยกต่างระดับบริเวณจุดตัดกับถนนสุขุมวิท คาดว่าเมื่อเปิดให้บริการในปี 2568 จะมีปริมาณจราจรประมาณ 22,000 คันต่อวัน และเพิ่มเป็น 41,300 คันต่อวันในปี 2597 หรือปีที่ 30 ของโครงการ
น.ส.ไตรศุลีกล่าวว่า มูลค่าโครงการทางหลวงพิเศษระหว่างเมืองหมายเลข 7 ส่วนต่อขยายเชื่อมต่อสนามบินอู่ตะเภารวม 4,508 ล้านบาท จะแบ่งเป็น ค่าก่อสร้าง ค่าจ้างที่ปรึกษาควบคุมงาน และเงินเผื่อเหลือเผื่อขาดรวม 4,400 ล้านบาท ใช้จ่ายจากเงินกู้ตามแผนบริหารหนี้สาธารณะปีงบประมาณ 2565 และค่าจัดกรรมสิทธิ์ที่ดินจํานวน 108 ล้านบาท ใช้จ่ายจากเงินงบประมาณระยะเวลาก่อสร้างระหว่างปี 2565-2567 โดยโครงการนี้แม้จะไม่มีผลตอบแทนทางการเงินเพราะไม่มีรายได้จากการเก็บค่าธรรมเนียมผ่านทางในบริเวณส่วนต่อขยาย แต่เมื่อวิเคราะห์อัตราผลตอบแทนทางเศรษฐกิจ(EIRR) ของโครงการพบว่า มีค่าร้อยละ 14.79 ซึ่งสูงกว่าค่ามาตรฐานที่สํานักงานสภาพัฒนาการเศรษฐกิจและสังคมแห่งชาติ(สศช.) กําหนดที่ร้อยละ 12 แสดงว่าโครงการฯมีความเหมาะสมที่จะลงทุน
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพมีผู้ใช้บริการวันละ 4 แสนคน หลังจาก ศบค. มีมติคลายล็อก
วันเสาร์ที่ 11 กันยายน 2564
องค์การขนส่งมวลชนกรุงเทพมีผู้ใช้บริการวันละ 4 แสนคน หลังจาก ศบค. มีมติคลายล็อก
องค์การขนส่งมวลชนกรุงเทพ (ขสมก.) กระทรวงคมนาคม มีผู้ใช้บริการ เฉลี่ยวันละ 4 แสนคน หลังจาก ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) หรือ ศบค. มีมติผ่อนคลายกิจการกิจกรรมบางส่วน ตั้งแต่วันที่ 1 กันยายน 2564
องค์การขนส่งมวลชนกรุงเทพ (ขสมก.) กระทรวงคมนาคม มีผู้ใช้บริการ เฉลี่ยวันละ 4 แสนคน หลังจาก ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) หรือ ศบค. มีมติผ่อนคลายกิจการกิจกรรมบางส่วน ตั้งแต่วันที่ 1 กันยายน 2564
นางพนิดา ทองสุข รองผู้อํานวยการฝ่ายบริหาร รักษาการแทน ผู้อํานวยการองค์การขนส่งมวลชนกรุงเทพ (ขสมก.) เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) หรือ ศบค. มีมติผ่อนคลายกิจการกิจกรรมบางส่วน ให้สามารถดําเนินการได้ ตั้งแต่วันที่ 1 กันยายน 2564 เป็นต้นมา ส่งผลให้ผู้ใช้บริการรถโดยสารประจําทางของ ขสมก. มีจํานวนเพิ่มขึ้นกว่า 1 แสนคน จากเดิม ก่อนมีมติผ่อนคลายกิจกรรม ขสมก. มีผู้ใช้บริการ เฉลี่ยวันละ 3 แสนคน หลังจากมีมติ
ผ่อนคลายกิจกรรม ขสมก. มีผู้ใช้บริการ เฉลี่ยวันละ 4 แสนคน โดย ขสมก. ได้มีการขยายเวลาปล่อยรถโดยสารคันสุดท้าย ออกจากท่าปลายทาง จากเดิม เวลา 20.00 น. เป็นเวลา 21.00 น. เพื่อรองรับประชาชนที่ทํางานอยู่ในสถานประกอบกิจการ ที่ได้รับการผ่อนคลายกิจกรรม อาทิ ห้างสรรพสินค้า ศูนย์การค้า คอมมูนิตี้มอลล์ ที่ได้รับอนุญาตให้เปิดทําการได้ถึงเวลา 20.00 น.
ในส่วนของมาตรการป้องกันการแพร่ระบาดโรคติดเชื้อไวรัส COVID-19 ขสมก. ได้ดําเนินการตามมาตรการป้องกันการแพร่ระบาด ตามแนวทางที่ ศบค. กําหนดอย่างเคร่งครัด รวมทั้ง ได้นําพนักงานขับรถและพนักงานเก็บค่าโดยสาร กว่า 13,000 คน หรือคิดเป็น 95 % ของพนักงานทั้งหมด เข้ารับการฉีดวัคซีนป้องกันโรคติดเชื้อไวรัส COVID-19 เพื่อสร้างภูมิคุ้มกันหมู่ดังนั้น ขอให้ประชาชนผู้ใช้บริการมั่นใจได้ว่า รถโดยสารประจําทางของ ขสมก. มีความปลอดภัยจากโรคติดเชื้อไวรัส COVID-19 อย่างแน่นอน
รัฐบาลไทย-ข่าวทำเนียบรัฐบาล-สุชาติรายงานนายกตู่ 2 วัน ลูกจ้างยื่นใช้สิทธิรับเงินสงเคราะห์ฯ เพิ่ม 1,746 คน 13.45 ล้านบาท
วันเสาร์ที่ 18 ธันวาคม 2564
สุชาติรายงานนายกตู่ 2 วัน ลูกจ้างยื่นใช้สิทธิรับเงินสงเคราะห์ฯ เพิ่ม 1,746 คน 13.45 ล้านบาท
รายงานผลลูกจ้างยื่นใช้สิทธิขอรับเงินสงเคราะห์เพิ่ม หลังนายกสั่งพิจารณาปรับเพิ่มอัตราการจ่ายเงิน ช่วยลูกจ้างที่ถูกเลิกจ้างและไม่ได้รับค่าชดเชย กรณีสปก.ปิดดําเนินการเนื่องจากโควิด-19 ระหว่าง 16-17 ธ.ค.64 ยื่นใช้สิทธิแล้ว 1,746 คน เป็นเงิน 13,454,903 บาท
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี
ที่กํากับดูแลกระทรวงแรงงาน ได้ให้ความห่วงใยกลุ่มลูกจ้างที่ถูกเลิกจ้างเนื่องจากสถานประกอบกิจการต้องปิดกิจการสาเหตุจากได้รับผลกระทบจากการแพร่ระบาดของโรคติดเชื้อไวรัสโคโรนา 2019 และไม่สามารถจ่ายค่าชดเชยตามที่กฎหมายกําหนด โดยให้กระทรวงแรงงานรายงานผลการดําเนินงานเป็นระยะ ซึ่งหลังจากที่ระเบียบคณะกรรมการกองทุนสงเคราะห์ลูกจ้าง ว่าด้วย การจ่ายเงินสงเคราะห์ อัตราเงินที่จะจ่ายและระยะเวลาการจ่ายกรณีการระบาดของโรคติดเชื้อไวรัสโคโรนา 2019 (Coronavirus Disease (COVID-19)) พ.ศ.2564 ที่ปรับเพิ่มอัตราการจ่ายเงินสงเคราะห์ ให้กับลูกจ้างที่ถูกเลิกจ้าง มีผลใช้บังคับตั้งแต่วันที่ 16 ธันวาคม 2564 มีลูกจ้างที่อยู่ในข่ายได้รับสิทธิเงินสงเคราะห์เพิ่ม มายื่นขอรับสิทธิ์ระหว่างวันที่ 16 - 17 ธันวาคม 2564 แล้ว ทั้งกรณีค่าชดเชยและกรณีเงินอื่นๆ จํานวน 1,746 คน เป็นเงินรวม 13,454,903 บาท เป็นกรณีค่าชดเชย 1,228 คน เป็นเงิน 12,022,770 บาท กรณีเงินอื่นๆ ได้แก่ ค่าจ้าง ค่าล่วงเวลา ค่าทํางานในวันหยุด เป็นต้น จํานวน 518 คน เป็นเงิน 1,432,132 บาท ซึ่งลูกจ้างจะได้รับเงินสงเคราะห์เพิ่มคนละประมาณ 9,390 บาท เป็นอย่างน้อย สําหรับกรณีค่าชดเชย อํานาจการอนุมัติจ่ายเงินเป็นของผู้ว่าราชการจังหวัด เมื่อตรวจเอกสารประกอบเรียบร้อยก็สามารถจ่ายเงินได้ เชื่อว่าก่อนปีใหม่ทุกคนจะได้รับเงินสงเคราะห์ดังกล่าวแน่นอน
ด้านนายนิยม สองแก้ว อธิบดีกรมสวัสดิการและคุ้มครองแรงานกล่าวเพิ่มเติมว่า ลูกจ้างที่มีสิทธิได้รับเงินสงเคราะห์กองทุนสงเคราะห์ลูกจ้างเพิ่ม เป็นกรณีที่พนักงานตรวจแรงงานมีคําสั่งให้นายจ้างจ่ายค่าชดเชยหรือเงินอื่นตั้งแต่วันที่ 1 มีนาคม 2563 เป็นต้นไป และระเบียบคณะกรรมการกองทุนสงเคราะห์ลูกจ้างฉบับใหม่นี้ กําหนดกรอบระยะเวลามีผลบังคับใช้ถึงวันที่ 28 กุมภาพันธ์ 2565 โดยลูกจ้างที่มายื่นขอรับสิทธิ์เงินเพิ่มส่วนใหญ่เป็นลูกจ้างบริษัท บอดี้ แฟชั่น (ประเทศไทย) จํากัด จังหวัดนครสวรรค์ และลูกจ้างบริษัท บริลเลียนท์ อัลไลแอนซ์ไทย โกลบอล จํากัด จังหวัดสมุทรปราการ และสําหรับบริษัท เดอะวันประกันภัย จํากัด (มหาชน) ที่มีการเลิกจ้างลูกจ้าง และปิดกิจการ หากไม่มีการจ่ายค่าชดเชยให้ลูกจ้าง กระทรวงแรงงานก็จะดําเนินการให้ความช่วยเหลือด้านเงินสงเคราะห์จากกองทุนเงินสงเคราะห์ต่อไป
รัฐบาลไทย-ข่าวทำเนียบรัฐบาล-กรมการขนส่งทางราง รวมสุดยอดโครงการระบบรางของประเทศไทย (ราชบุรี)
วันอาทิตย์ที่ 5 ธันวาคม 2564
กรมการขนส่งทางราง รวมสุดยอดโครงการระบบรางของประเทศไทย (ราชบุรี)
...
“สะพานรถไฟคานขึงแห่งแรกและแห่งเดียวในประเทศไทย (จังหวัดราชบุรี)” สุดยอดโครงการระบบรางของประเทศไทยที่แสดงให้เห็นถึงการเดินหน้าพัฒนาระบบการขนส่งทางราง ที่เกิดจากความมุ่งมั่นพัฒนาของหน่วยงานต่างๆ ในการสรรค์สร้างระบบรางให้สามารถอํานวยความสะดวกในการเดินทางและการขนส่งสินค้าให้แก่ประชาชนทั้งภาครัฐและภาคเอกชน
โครงการก่อสร้างรถไฟทางคู่สายใต้ ช่วง นครปฐม – ชุมพร (ช่วงนครปฐม – หนองปลาไหล)มีจุดไฮไลต์สําคัญแห่งหนึ่ง คือ สะพานรถไฟข้ามแม่น้ําแม่กลอง โดยเป็นสะพานรถไฟชนิดคานขึง (Extradosed Railway Bridge) แห่งแรกที่มีความยาวมากที่สุดในประเทศไทย ไม่มีเสากลางแม่น้ํา เป็นทางเดี่ยว ความยาวสะพานรวม 340 เมตร ช่วงสะพานขึงที่ข้ามแม่น้ําแม่กลองมีความยาว 160 เมตร สูง 16 เมตร นับจากสันรางถึงยอดเสารั้งสายเคเบิล ซึ่งสะพานดังกล่าวตั้งอยู่บริเวณ อ.เมือง จ.ราชบุรี คู่ขนานกับสะพานจุฬาลงกรณ์ และเนื่องจากมีระเบิดในสมัยสงครามโลกครั้งที่ 2 จมอยู่ในลําน้ํา ทําให้ไม่สามารถก่อสร้างสะพานแบบเดิมได้ เหตุเพราะจะต้องมีการเคลื่อนย้ายระเบิดออกทั้งหมด ซึ่งมีความเสี่ยงสูง การสร้างสะพานรูปแบบใหม่จะสามารถลดความเสี่ยงจากการเก็บกู้วัตถุระเบิด ทําให้ไม่เป็นอุปสรรคในการดําเนินงาน อีกทั้งยังเป็นแหล่งท่องเที่ยวแห่งใหม่ของ จ.ราชบุรี ด้วย
รัฐบาลไทย-ข่าวทำเนียบรัฐบาล-ROAD SHOW งานมหกรรมสมุนไพรแห่งชาติ ครั้งที่ 18
วันอังคารที่ 21 ธันวาคม 2564
ROAD SHOW งานมหกรรมสมุนไพรแห่งชาติ ครั้งที่ 18
เช้านี้ (21 ธันวาคม 2564) ที่ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เยี่ยมชมบูธนิทรรศการงานมหกรรมสมุนไพรแห่งชาติ ครั้งที่ 18 โดยมี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข
เช้านี้ (21 ธันวาคม 2564) ที่ตึกสันติไมตรี ทําเนียบรัฐบาลพลเอก ประยุทธ์ จันทร์โอชา นายกรัฐมนตรี เยี่ยมชมบูธนิทรรศการงานมหกรรมสมุนไพรแห่งชาติ ครั้งที่ 18 โดยมี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์ณรงค์ สายวงศ์ รองปลัดกระทรวงสาธารณสุข นายแพทย์ยงยศ ธรรมวุฒิ อธิบดีกรมการแพทย์แผนไทยและการแพทย์ทางเลือก และคณะผู้บริหาร ให้การต้อนรับ ซึ่งการจัดงานมหกรรมสมุนไพรแห่งชาติฯ ครั้งที่ 18 ภายใต้แนวคิด “กัญชานําไทย สมุนไพรสร้างชาติ” จะจัดขึ้นระหว่างวันที่ 22-26 ธันวาคม 2564 ที่รอยัล พารากอน ฮอลล์ ชั้น 5 ศูนย์การค้าสยามพารากอน กรุงเทพฯ
*****************
รัฐบาลไทย-ข่าวทำเนียบรัฐบาล-รัฐบาลเตรียมรับรถไฟฟ้าลาว-จีน เพิ่มโอกาสการค้าชายแดนไทย
วันจันทร์ที่ 1 พฤศจิกายน 2564
รัฐบาลเตรียมรับรถไฟฟ้าลาว-จีน เพิ่มโอกาสการค้าชายแดนไทย
วันอาทิตย์ที่ 31 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมการรองรับการเปิดบริการรถไฟฟ้าจีน-ลาว ต้นเดือน ธ.ค. นี้ เนื่องจากเป็นโอกาสทางการค้าชายแดนและข้ามแดนของผู้ประกอบการไทย โดยเร่งปรับปรุงกฎระเบียบ เตรียมคนและอุปกรณ์รองรับพิธีการศุลกากรทางรถไฟทุกรูปแบบ พัฒนาพื้นที่สถานีหนองสองห้องให้เป็นจุดพักคอยของรถบรรทุกสินค้าขาออก พัฒนาพื้นที่สถานีรถไฟหนองคายให้เป็นศูนย์เปลี่ยนถ่ายสินค้าขาเข้าและตั้งโรงพักสินค้า ผ่อนผันช่องทางเข้าเฉพาะการขนส่งสินค้า ณ จุดผ่านแดนสะพานมิตรภาพไทย-ลาวแห่งที่ 1 และสถานีรถไฟหนองคาย ส่วนในระยะยาวจะเร่งเชื่อมโยงเส้นทางรถไฟจีน-ลาว-ไทย ให้สมบูรณ์ ก่อสร้างสะพานแห่งใหม่สําหรับการขนส่งระบบราง และพัฒนาศูนย์ขนถ่ายสินค้านาทา จ.หนองคาย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รฟม. จัดกิจกรรม “จอดปุ๊บ รับปั๊บ” ฟรีค่าเดินทาง MRT 100 บาท
วันพฤหัสบดีที่ 19 พฤษภาคม 2565
รฟม. จัดกิจกรรม “จอดปุ๊บ รับปั๊บ” ฟรีค่าเดินทาง MRT 100 บาท
แก่ผู้สมัคร/ต่ออายุการใช้บริการที่จอดรถ MRT สายสีม่วง แบบรายเดือน ผ่าน Application MRTA Parking
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานผู้กํากับดูแลการให้บริการรถไฟฟ้ามหานคร สายฉลองรัชธรรม หรือ MRT สายสีม่วง ได้ดําเนินการจัดกิจกรรม “จอดปุ๊บ รับปั๊บ” มอบสิทธิพิเศษให้แก่ผู้ที่สมัครหรือต่ออายุการใช้บริการจอดรถแบบรายเดือน ณ อาคารจอดแล้วจร MRT สายสีม่วง ผ่าน Application MRTA Parking ตั้งแต่วันนี้จนถึงวันที่ 31 กรกฎาคม 2565 จะได้รับค่าเดินทางมูลค่า 100 บาท เพื่อใช้เดินทางในระบบรถไฟฟ้า MRT โดยค่าเดินทางจะถูกเติมเข้าบัตรโดยสารที่ใช้สมัครบริการจอดรถแบบรายเดือน และผู้ใช้บริการจะต้องนําบัตรโดยสารดังกล่าว ไปปรับมูลค่าในบัตรโดยสารที่เครื่อง AVM บริเวณสถานีรถไฟฟ้า MRT ทุกสถานี ตามระยะเวลาที่กําหนด เพื่อรับสิทธิ์มูลค่าเดินทาง 100 บาท ทั้งนี้ รฟม. ขอสงวนสิทธิ์ ในกรณีผู้ใช้บริการไม่นําบัตรไปปรับมูลค่าที่เครื่อง AVM ตามรอบวันที่กําหนด จะถือว่าเสียสิทธิ์การรับมูลค่าเดินทางฟรี
สําหรับกิจกรรม “จอดปุ๊บ รับปั๊บ” นี้ เป็นกิจกรรมที่จัดขึ้นเพื่อส่งเสริมให้ประชาชนเลือกเดินทางด้วยรถไฟฟ้าเพิ่มมากขึ้น สอดคล้องตามนโยบายของกระทรวงคมนาคมในการส่งเสริมให้ประชาชนหันมาใช้บริการระบบขนส่งสาธารณะที่เป็นมิตรต่อสิ่งแวดล้อมแทนการใช้รถยนต์ส่วนบุคคล เพื่อบรรเทาปัญหาการจราจรและลดฝุ่นละออง PM 2.5 ซึ่งประชาชนสามารถนํารถยนต์ส่วนบุคคลมาจอดและเดินทางต่อด้วยรถไฟฟ้า MRT ที่สะดวก รวดเร็ว ปลอดภัย และกําหนดเวลาได้ โดยมีอาคารจอดแล้วจรในเส้นทางรถไฟฟ้า MRT สายสีม่วง จํานวน 4 แห่ง ได้แก่ อาคารจอดแล้วจรสถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1 ซึ่ง รฟม. ได้จัดเตรียมสิ่งอํานวยความสะดวกไว้บริการ เพื่อให้คนทุกคนสามารถเข้าถึงบริการได้อย่างเท่าเทียม
ทั้งนี้ ผู้ใช้บริการหรือประชาชนทั่วไปที่สนใจสามารถดาวน์โหลด Application MRTA Parking ได้ทั้งระบบปฏิบัติการแบบ android และ ios ซึ่งนอกจากผู้ใช้บริการจะสามารถสมัครและต่ออายุการใช้บริการจอดรถยนต์รายเดือนแบบออนไลน์ได้แล้ว ยังสามารถชําระค่าบริการจอดรถแบบรายเดือนได้ “ครบจบภายในแอปเดียว” ตลอดจนสามารถรับทราบข้อมูลที่จอดรถว่างและข้อมูลประชาสัมพันธ์ของ รฟม. ได้อีกหนึ่งช่องทาง สอบถามรายละเอียดเพิ่มเติมได้ที่ กองการตลาดและลูกค้าสัมพันธ์ ฝ่ายพัฒนาธุรกิจ โทร 0 2716 4000 ต่อ 2342 และ กองบริหารอาคารจอดรถ ฝ่ายพัฒนาธุรกิจ โทร. 0 2513 1895 Email Parkandride@mrta.co.th หรือ Line@mrtaparking รวมถึงติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ผู้ช่วยปลัดฯ ดีอีเอส ร่วมบันทึกเทปถวายพระพรในนามสมาคมสภาสังคมสงเคราะห์แห่งประเทศไทย เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
วันเสาร์ที่ 21 พฤษภาคม 2565
ผู้ช่วยปลัดฯ ดีอีเอส ร่วมบันทึกเทปถวายพระพรในนามสมาคมสภาสังคมสงเคราะห์แห่งประเทศไทย เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
ผู้ช่วยปลัดฯ ดีอีเอส ร่วมบันทึกเทปถวายพระพรในนามสมาคมสภาสังคมสงเคราะห์แห่งประเทศไทย เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
เมื่อวันที่20พฤษภาคม2565 พ.ต.อ.อัครพลบุณโยปัษฎัมภ์ผู้ช่วยปลัดกระทรวงดิจิทัลเพื่อเศรษฐกิจและสังคมในฐานะผู้ตรวจสอบภายในสมาคมสภาสังคมสงเคราะห์แห่งประเทศไทยในพระบรมราชูปถัมภ์ได้เข้าร่วมบันทึกเทปถวายพระพรเนื่องในโอกาสวันเฉลิมพระชนมพรรษาสมเด็จพระนางเจ้าสุทิดาพัชรสุธาพิมลลักษณพระบรมราชินีในวันศุกร์ที่20พฤษภาคม2565ณสถานีวิทยุโทรทัศน์แห่งประเทศไทย(NBT)พร้อมด้วยคณะผู้บริหารจากสมาคมสภาสังคมสงเคราะห์แห่งประเทศไทยในพระบรมราชูปถัมภ์
**************
รัฐบาลไทย-ข่าวทำเนียบรัฐบาล-สธ. หารือ กทม. ร่วมวางแผนเตรียมความพร้อมบริหารจัดการสถานการณ์โควิด 19
วันจันทร์ที่ 18 กรกฎาคม 2565
สธ. หารือ กทม. ร่วมวางแผนเตรียมความพร้อมบริหารจัดการสถานการณ์โควิด 19
กระทรวงสาธารณสุข ประชุมคณะกรรมการอํานวยการศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อโควิด 19 ร่วมหารือผู้บริหารกรุงเทพมหานครในการประเมินสถานการณ์และแนวโน้มการแพร่ระบาด พร้อมบริหารจัดการสถานการณ์ ด้านมาตรการทางการแพทย์และสาธารณสุข
กระทรวงสาธารณสุข ประชุมคณะกรรมการอํานวยการศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อโควิด 19 ร่วมหารือผู้บริหารกรุงเทพมหานครในการประเมินสถานการณ์และแนวโน้มการแพร่ระบาด พร้อมบริหารจัดการสถานการณ์ ด้านมาตรการทางการแพทย์และสาธารณสุข มาตรการทางสังคม ยา และวัคซีนรวมถึงความร่วมมือ เพื่อประโยชน์ของประชาชน
วันนี้ (18 กรกฎาคม 2565) ที่ กระทรวงสาธารณสุข จ.นนทบุรี นพ.เกียรติภูมิ วงศ์รจิต ปลัดกระทรวงสาธารณสุข พร้อมด้วย นพ.โอภาส การย์กวินพงศ์ อธิบดีกรมควบคุมโรค พญ.วันทนีย์ วัฒนะ รองปลัดกรุงเทพมหานคร UHOSNET และหน่วยงานที่เกี่ยวข้อง ร่วมประชุมคณะกรรมการอํานวยการศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อโควิด 19 (ศปค.สธ.) ครั้งที่ 5/2565 โดยมี ผศ.ทวิดา กมลเวชช รองผู้ว่าราชการกรุงเทพมหานคร เข้าร่วมประชุมในระบบออนไลน์
นพ.เกียรติภูมิ กล่าวว่า เนื่องจากพบแนวโน้มการติดเชื้อเพิ่มขึ้นจากสายพันธุ์ BA.4 , BA.5 กระทรวงสาธารณสุขในฐานะ ศปค.สธ. ดูแลระบบสาธารณสุขทั้งประเทศ จึงได้เชิญกรุงเทพมหานคร และหน่วยงานที่เกี่ยวข้องเข้าร่วมประชุม เพื่อหารือเกี่ยวกับสถานการณ์และแนวโน้มการแพร่ระบาดของโรคโควิด 19 และวางแผนเตรียมความพร้อมรองรับสถานการณ์ ทั้งมาตรการทางการแพทย์และสาธารณสุข อาทิ เตียง การเข้าถึงยา การรักษา มาตรการทางสังคมและวัคซีน รวมถึงการร่วมมือสนับสนุน บริหารจัดการสถานการณ์เพื่อประโยชน์ของประชาชน โดยขณะนี้การติดเชื้อกว่าครึ่งเกิดในพื้นที่ กทม. มีสถานพยาบาลที่เป็นกําลังหลักคือ สังกัด กทม. โรงเรียนแพทย์ ทํางานร่วมกับเอกชน ซึ่งพบว่าขณะนี้สถานการณ์เตียงของ กทม. ยังสามารถบริหารจัดการและขยายเพิ่มได้ ทั้งนี้ กระทรวงสาธารณสุขพร้อมที่จะให้การสนับสนุนอย่างเต็มที่ ทั้งการทําแผนบริหารจัดการ บูรณาการการดูแลโดยใช้คณะกรรมการ กทม. ที่มีผู้ว่าฯ เป็นประธาน และสนับสนุนการสํารองยาอย่างต่อเนื่อง เพื่อให้ทุกโรงพยาบาลมียาใช้อย่างเหมาะสมและเพียงพอ
ด้าน พญ.วันทนีย์ วัฒนะ รองปลัดกรุงเทพมหานคร กล่าวว่า กระทรวงสาธารณสุขได้สนับสนุนยาให้กับ กทม. เพื่อแจกจ่ายไปยังผู้ติดเชื้อและอยู่ในเกณฑ์ที่ต้องได้รับยาตามแนวทางของกรมการแพทย์ สําหรับเตียงของ กทม. แม้ขณะนี้จะยังเพียงพอ แต่ต้องมีการบริการจัดการและร่วมมือซึ่งกันและกัน เพื่อให้ระบบส่งต่อไร้รอยต่อ โดยขณะนี้ กทม.มีศูนย์เอราวัณ เป็นผู้ประสานส่งต่อผู้ป่วยใน 6 โซนหลัก ส่วนความครอบคลุมการได้รับวัคซีนของพื้นที่กทม. จากการสนับสนุนวัคซีนของกระทรวงสาธารณสุขทําให้ทุกจุดบริการพร้อมให้บริการ โดยมีผู้ที่ได้รับวัคซีนแล้วกว่า 100% และวัคซีนเข็มกระตุ้นเกินกว่า 80% และจะขยายวันจัดบริการในวันเสาร์ และจัดบริการเชิงรุกถึงบ้านผู้ป่วยติดเตียง และผู้สูงอายุ เพื่อเพิ่มความครอบคลุมให้มากขึ้น
***************************18 กรกฎาคม 2565
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ พอใจกระแสใช้จ่าย “คนละครึ่ง เฟส 3/ยิ่งใช้ยิ่งได้” ตามมาตรการลดค่าครองชีพจากการแพร่ระบาดของโควิด-19 ลดภาระประชาชนช่วงปลายปี
วันอาทิตย์ที่ 5 ธันวาคม 2564
โฆษกรัฐบาล เผย นายกฯ พอใจกระแสใช้จ่าย “คนละครึ่ง เฟส 3/ยิ่งใช้ยิ่งได้” ตามมาตรการลดค่าครองชีพจากการแพร่ระบาดของโควิด-19 ลดภาระประชาชนช่วงปลายปี
โฆษกรัฐบาล เผย นายกฯ พอใจกระแสใช้จ่าย “คนละครึ่ง เฟส 3/ยิ่งใช้ยิ่งได้” ตามมาตรการลดค่าครองชีพจากการแพร่ระบาดของโควิด-19 ลดภาระประชาชนช่วงปลายปี ยอดสะสม 2.1 แสนล้านบาท ผู้มีสิทธิเหลือเวลาใช้จ่ายโค้งสุดท้ายถึงสิ้นปี 31 ธ.ค. นี้เท่านั้น
วันที่ 5 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามมาตรการใช้จ่ายลดค่าครองชีพจากการแพร่ระบาดของโควิด-19 ของรัฐ พอใจกระแสการใช้จ่ายของประชาชน ที่รัฐบาลมีการเพิ่มวงเงินสนับสนุนในการช่วยลดภาระในการจับจ่ายใช้สอยในชีวิตประจําวันของประชาชน ช่วยกระตุ้นฟื้นฟูเศรษฐกิจ ทั้ง 4 โครงการ ได้แก่ โครงการคนละครึ่ง เฟส 3 โครงการยิ่งใช้ยิ่งได้ รวมทั้งเพิ่มกําลังซื้อในบัตรสวัสดิการแห่งรัฐ และโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ โดยความคืบหน้า (ข้อมูล ณ วันที่ 2 ธันวาคม 2564) มียอดการใช้จ่ายของแต่ละโครงการ ผู้ใช้สิทธิสะสม รวม 41.32 ล้านคน ยอดใช้จ่าย สะสม รวม 211,041.2 ล้านบาท แบ่งเป็น 1) โครงการคนละครึ่ง เฟส 3 มีผู้ใช้สิทธิสะสม 26.22 ล้านคน ยอดใช้จ่ายสะสม 184,823.7 ล้านบาท แบ่งเป็นส่วนที่ประชาชนจ่ายสะสม 93,934 ล้านบาท และรัฐร่วมจ่ายสะสม 90,889.7 ล้านบาท 2) โครงการยิ่งใช้ยิ่งได้ มีผู้ใช้สิทธิสะสม 92,087 คน ยอดใช้จ่ายส่วนประชาชนสะสม 3,718 ล้านบาท และยอดใช้จ่ายด้วย e-voucher สะสม 194.9 ล้านบาท 3)โครงการเพิ่มกําลังซื้อให้แก่ผู้มีบัตรสวัสดิการแห่งรัฐ มีผู้ใช้สิทธิสะสม 13.55 ล้านคน ยอดใช้จ่ายสะสม 20,518.4 ล้านบาท และ 4) โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิสะสม 1.46 ล้านคน ยอดใช้จ่ายสะสม 1,786.2 ล้านบาท
ทั้งนี้ ในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์ม ล่าสุด มีจํานวนกว่า 78,000 ราย ประชาชนสามารถใช้จ่ายในโครงการต่าง ๆ ได้จนถึงวันที่ 31 ธันวาคม 2564 สําหรับโครงการยิ่งใช้ยิ่งได้ ยังสามารถลงทะเบียนรับสิทธิ ผ่านเว็บไซต์ www.ยิ่งใช้ยิ่งได้.com หรือผ่าน g-Wallet บนแอป พลิเคชัน “เป๋าตัง” จนกว่าจะครบ 1 ล้านสิทธิ
“ภาพรวมเศรษฐกิจช่วงไตรมาสสุดท้ายปลายปีกลับมาคึกคึกหลังจากรัฐบาลมีการผ่อนคลายและมาตรการเปิดประเทศ ตลอดจนการเร่งฉีดวัคซีนโควิด -19 ให้คลอบคลุม 70 % ของจํานวนประชากร เพื่อให้คนไทยออกเดินทางท่องเที่ยวในประเทศเพิ่มขึ้น จับจ่ายใช้สอยมากขึ้น โดยเฉพาะช่วงปลายปีกับเทศกาลปีใหม่ ประชาชนที่ลงทะเบียนโครงการคนละครึ่ง เฟส 3 และยิ่งใช้ยิ่งได้ไว้แล้วสามารถใช้สิทธิ ได้ถึงวันที่ 31 ธันวาคม นี้ ซึ่งจะสามารถช่วยลดภาระค่าใช้จ่ายให้กับพี่น้องประชาชนและสร้างเม็ดเงินสะพัดในระบบเศรษฐกิจช่วงปลายดีได้เป็นอย่างดี” โฆษกประจําสํานักนายกรัฐมนตรี กล่าว
----------------------